નવસારીના એડવોકેટને ડીએસપી દ્વારા ગેટઆઉટ કરવાને મામલે વકીલો શુક્રવારે કલેકટરાલય મોરચો લઇ ગયા અને ડીએસપી સામે પગલા લેવાની માંગ કરી દીધી હતી. નવસારીના એડવોકેટ પ્રદીપ ગડઅંકુશ ગુરૂવારના રોજ પોતાનાં અસીલ સાથે જિલ્લા પોલીસવડા ડો.ગિરીશ પંડ્યાને મળવા ગયા હતા. મહુવા તાલુકાની છોકરીનું જલાલપોર તાલુકામાં થયેલ અપમૃત્યુના કેસમાં મળવા ગયા હતા.આ મુલાકાત દરમિયાન એડવોકેટ ગડઅંકુશના જણાવ્યા મુજબ પોલીસ વડાએ ખૂબ જ અપમાનજનક વર્તક કરી તેઓને ‘ગેટ આઉટ’ કરી દીધા હતા.એક વકીલ સાથે ગેરવર્તન કરાયાનો મામલો વકીલ આલમ પણ રોષે ભરાયું છે.